《行路难七首 其七》
元代·郭翼

君不见流水泯泯去不还，日月搅搅曾无閒。人生长苦死催促，富贵早来开我颜。

饮酒饮不多，直爱美人扬美歌。即今受乐亦已晚，过眼百年能几何？

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。